Wêreld se grootste trekkervervaardiger nou in SAMahindra, ŉ maatskappy wat sedert 2005 vir homself naam bou in Suid-Afrika, het sopas sy trekkers hier bekendgestel. In terme van eenhede is Mahindra die wêreld se grootste trekkervervaardiger. Mahindra het verskeie bakkies en voertuie wat al geruime tyd hier beskikbaar is en hulle begin ŉ getroue kliëntebasis opbou. Mahindra het Suid-Afrika geïdentifiseer as sy snelweg na Afrika. Een van die grootste groeisegmente in die volgende dekades gaan trekkers en implemente in Afrika wees. Mahindra het vandeesmaand ŉ aanleg in Durban geopen wat Mahindra se Pik Up-bakkie vir die plaaslike mark sal monteer. Mahindra het TLB’s beskikbaar in Suid-Afrika onder die Mahindra EarthMaster-handelsnaam en industriële dieselkragopwekkers onder die Powerol-handelsmerk. Om te verseker dat Mahindra trekkers aan die landbougemeenskap in Suid-Afrika kan bied en ook diens het Mahindra met die MB AfroAsia-groep hande gevat om toegang tot hul dienssentrums en handelaarsnetwerk te kry. Daar is twee trekkerreekse – die 6000 en die 7500. Die 6000 bied 45 kW en die 7500 68 kW. Die 7500-reeks het ŉ swaardiens gietyster onderstel, is beskikbaar in twee- en vierwielaandrywing en bied ŉ 2-spoed PTO. Albei modelle het linkerhand gesinchroniseerde truratte. Die agterste asse het olieverkoelde skyfremme en swaardiensbinneplaneetreduksie-eenhede. Mahindra en sy vennoot, Hisarlar, het implemente en werktuie vir elke stap in die oessiklus. Dié implemente word in Indië en Turkye vervaardig. Daar is swaar beitels, ploeë, êe, draaiploeë en kragêe, saai- en plantmasjiene, bemestingverspreiders en -toedieners, klepermaaiers en snippermasjiene, harke, vierkantige baalperse en kuilvoerbaalperse. Mahindra wys al sy toerusting en implemente asook sy Sampo Rosenlew-oesdorsmasjien by Nampo dié week. Die reeks lyk só: R297 995 R432 995